b'\n_START_ARTICLE_\nJo\xc5\xbee Furlan\n_START_SECTION_\n\xc5\xbdivljenje in delo\n_START_PARAGRAPH_\nUpokojeni zaslu\xc5\xbeni profesor Jo\xc5\xbee Furlan je leta 1957 diplomiral na Fakulteti za elektrotehniko v Ljubljani in tam 1968 tudi doktoriral. Od 1958 je bil zaposlen na ljubljanski Fakulteti za elektrotehniko, od 1977 kot redni profesor. Leta 1960 in 1969 se je strokovno izpopolnjeval v Zdru\xc5\xbeenih dr\xc5\xbeavah Amerike. V raziskovalnem delu se je ukvarjal z mikroelektroniko, raziskoval je teorijo in tehnologijo polprevodnikov, integriranih vezij in son\xc4\x8dnih celic. Sam ali v soavtorstvu je napisal ve\xc4\x8d u\xc4\x8dbenikov in v doma\xc4\x8di in tuji literaturi objavil ve\xc4\x8d \xc4\x8dlankov in referatov. Izdelal je ve\xc4\x8d deset poro\xc4\x8dil in prijavil 3 patente. Njegova bibliografija obsega preko 400 zapisov. V letih 1972\xe2\x88\x921985 je bil predsednik Jugoslovanske sekcije mednarodnega zdru\xc5\xbeenja elektrotehni\xc5\xa1kih in elektronskih in\xc5\xbeenirjev. Prejel je Vidmarjevo nagrado.'